CPF จับตา Q3 กำไรโตเด่น ราคาเนื้อสัตว์ยืนสูง-ไฮซีซั่นส่งออก พ่วงต้นทุนถั่วเหลืองลด
CPF จับตา Q3 กำไรโตเด่น ราคาเนื้อสัตว์ยืนสูง-ไฮซีซั่นส่งออก พ่วงต้นทุนถั่วเหลืองลด ลุ้นปีนี้กำไรแตะ 1.66 หมื่นล้านแนะซื้อเป้า 32.50 บาท  
CPF จับตา Q3 กำไรโตเด่น ราคาเนื้อสัตว์ยืนสูง-ไฮซีซั่นส่งออก พ่วงต้นทุนถั่วเหลืองลด ลุ้นปีนี้กำไรแตะ 1.66 หมื่นล้าน
1 ก.ย. 2565

บล.โนมูระ พัฒนสิน ระบุในบทวิเคราะห์วันนี้ (31 ส.ค.65) ว่า บริษัท เจริญโภคภัณฑ์อาหาร จำกัด (มหาชน) หรือ CPF ราคาเป้าหมาย 32.50 บาท  คาดกำไรปกติไตรมาส 3/2565  โดดเด่น ที่ 6,523 ล้านบาท เทียบไตรมาสก่อนหน้าโต 99% โดยโตสูงจากคาดยอดขายและ GPM เพิ่มขึ้นตามฤดูกาลซึ่งเป็น high season โดยได้ประโยชน์จากค่าเงินบาทอ่อนค่า และปริมาณ-ราคาส่งออกไก่เพิ่มขึ้น รวมทั้งราคาไก่-หมูไทยเพิ่มขึ้น
ขณะที่ราคาหมูเวียดนามเพิ่มขึ้น และราคาหมูจีนเพิ่มจนผ่านจุดคุ้มทุนแล้วจากราคาไก่-หมูที่เพิ่มขึ้น โดยประเมินกำไรปี 2565 ที่ 1.66 หมื่นล้านบาท โต 28% เทียบช่วงเดียวกันของปีก่อน
ด้านราคาหุ้นซื้อขายบน PER22F เพียง 13 เท่า ได้รับปัจจัยบวกจีนระงับนำเข้าเนื้อสัตว์บางส่วนจาก ไทสัน ฟู้ดส์ หลังไม่ผ่านการประเมิน นอกจากนี้ราคาเนื้อหมูจีนมีแนวโน้มเพิ่มขึ้นต่อเนื่อง นโยบายเฟดเริ่มคาดหวังการปรับขึ้นดอกเบี้ยกรอบสูง หนุนเงินบาทเริ่มกลับทิศมาอ่อนค่า ขณะที่แนวโน้มกำไรโดดเด่นในไตรมาส 3/2565 และราคาเนื้อสัตว์อยู่ระดับสูง และเป็น high season ของการส่งออกรวมถึงต้นทุนถั่วเหลืองมีแนวโน้มปรับตัวลดลง